لکشمی اگروال
لکشمی اگروال انگریزی Laxmi Agarwal ولادت  جون ء ایک ٹی وی میزبان ہیں جن پر تیزابی حملہ کیا گیا تھا مگر اس میں ان کی جان کو کوئی خطرہ نہیں ہوا البتہ ان کا چہرہ پورا جھلس گیا وہ تیزابی حملہ کے مظلومین کے حق کے لیے لڑتی ہیں ء میں ان کے عاشق نعیم خان نے ان سے رومانی و جسمانی تعلقات قائم کرنے کی کوشش کی جسے انھوں نے مسترد کر دیا جس کے جواب میں نعیم نے ان پر تیزاب پھینک دیا اس وقت وہ محض  برس کی تھیں ہندوستان ٹائمز نے تیزابی حملہ کے مظلومین کے سلسلہ میں ان کی کہانی بھی بیان کی اس کے بعد انھوں نے تیزابی حملہ کے مظلومین کے لیے لڑنے کا عزم کیا ان کی ایک پٹیشن عدالت عظمی تک گئی جس میں عدالت نے مرکزی اور ریاستی حکومتوں کو حکم دیا کہ تیزاب کی خرید و فروخت کی نگہبانی کی جائے وہیں پارلیمان کو ہدایت نامہ جاری کیا کہ تیزابی حملہ کے مظلومین کے قضایا کو آسان کیا جائے وہ پہلے بھی چھانو فاؤنڈیشن کی رکن رہ چکی ہیں یہ ایک غیر منافع بخش ادارہ ہے جو تیزابی حملہ کے مظلومین کے حق میں آواز بلند کرتا ہے انھوں نے تیزاب کی فروخت پر پابندی کو لے کر ایک مہم چلائی جس کے لیے ء میں وزارت ترقی نسواں و اطفال حکومت ہند وزارت آب رسانی و حفظان صحت حکومت ہند اور یونیسف نے انھیں اعزاز سے نوازا ء میں انھیں مشیل اوباما کے ہاتھوں بین الاقوامی با ہمت خاتون کا اعزاز ملا بالی ووڈ کی مشہور فلم چھپاک ان کی زندگی پر مبنی ہے جس میں دیپیکا پڈوکون نے ان کا کردار ادا کیا ہے